CELEX: 32012D0630(01)
Language: da
Date: 2012-06-18 00:00:00
Title: Rådets afgørelse af 18. juni 2012 om udnævnelse af halvdelen af medlemmerne af Den Europæiske Fødevaresikkerhedsautoritets bestyrelse og om ændring af afgørelsen af 24. juni 2010

30.6.2012   
            
            
               DA
            
            
               Den Europæiske Unions Tidende
            
            
               C 192/1
            
         RÅDETS AFGØRELSE
   af 18. juni 2012
   om udnævnelse af halvdelen af medlemmerne af Den Europæiske Fødevaresikkerhedsautoritets bestyrelse og om ændring af afgørelsen af 24. juni 2010
   2012/C 192/01
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (1), særlig artikel 25, stk. 1,
   under henvisning til den liste over kandidater, som Europa-Kommissionen har forelagt Rådet,
   under henvisning til Europa-Parlamentets synspunkter, og
   ud fra følgende betragtninger:
   
               (1)
            
            
               Det er afgørende, at det sikres, at Den Europæiske Fødevaresikkerhedsautoritet (EFSA) er uafhængig, besidder en høj videnskabelig standard og er gennemsigtig og effektiv. Samarbejde med medlemsstaterne er også uomgængeligt nødvendigt.
            
         
               (2)
            
            
               For halvdelen af medlemmerne af EFSA's bestyrelse udløber deres mandatperiode den 30. juni 2012. Tre af disse medlemmer har en baggrund i organisationer, der repræsenterer forbrugere og andre interesser i fødevarekæden.
            
         
               (3)
            
            
               Den liste, som Kommissionen har forelagt, er blevet gennemgået med henblik på at udnævne syv nye medlemmer af EFSA's bestyrelse på grundlag af dokumentation fra Kommissionen og i lyset af Europa-Parlamentets synspunkter. Målet er at sikre det højest mulige kompetenceniveau, en bred vifte af relevant ekspertise, f.eks. i ledelse og i offentlig forvaltning, og den størst mulige geografiske spredning i Unionen.
            
         
               (4)
            
            
               Ved gennemgangen af den af Kommissionen forelagte liste har Rådet taget i betragtning, at Kommissionen snarest vil erstatte et medlem, der for nylig er trådt tilbage fra EFSA's bestyrelse, ved en særskilt procedure og med henblik herpå vil forelægge en liste over kandidater i overensstemmelse med betingelserne i artikel 25, stk. 1, i forordning (EF) nr. 178/2002.
            
         
               (5)
            
            
               Rådet har også taget i betragtning, at et af de nuværende medlemmer af EFSA's bestyrelse, hvis mandat udløber den 30. juni 2014, på grund af en ændring i vedkommendes professionelle aktiviteter, kan blive betragtet som medlem med baggrund i organisationer, der repræsenterer andre interesser i fødevarekæden.
            
         
               (6)
            
            
               Afgørelsen af 24. juni 2010 om udnævnelse af halvdelen af medlemmerne af Den Europæiske Fødevaresikkerhedsautoritets bestyrelse (2) bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Følgende udnævnes til medlemmer af Den Europæiske Fødevaresikkerhedsautoritets bestyrelse for perioden fra den 1. juli 2012 til den 30. juni 2016:
   
                
            
            
               Valérie BADUEL
            
         
                
            
            
               Sue DAVIES (3)
                   (4)
               
            
         
                
            
            
               Piergiuseppe FACELLI (4)
               
            
         
                
            
            
               Jaana HUSU-KALLIO
            
         
                
            
            
               Radu ROATIȘ CHEȚAN
            
         
                
            
            
               Jiří RUPRICH (4)
               
            
         
                
            
            
               Tadeusz WIJASZKA
            
         Artikel 2
   I artikel 1 i afgørelsen af 24. juni 2010 tilføjes tegnet »(**)« efter navnet »Jan MOUSING«.
   Artikel 3
   Denne afgørelse træder i kraft på dagen for vedtagelsen.
   
      Udfærdiget i Luxembourg, den 18. juni 2012.
      
         
            På Rådets vegne
         
         M. GJERSKOV
         
            Formand
         
      
   
   
      (1)  EFT L 31 af 1.2.2002, s. 1.
   
      (2)  EUT C 171 af 30.6.2010, s. 3.
   
      (3)  Medlem med baggrund i organisationer, der repræsenterer forbrugere.
   
      (4)  Nuværende medlem af EFSA's bestyrelse.